Diari Oficial de la Generalitat Valenciana


Sumari del DOGV 4805, del 26-07-2004 (2004/7619)

RESOLUCIÓ de 24 de juliol de 2004, del conseller de Presidència, per la qual es resol l'adjudicació provisional del concurs públic per a la concessió del servici públic de radiodifusió sonora en ones mètriques amb modulació de freqüència de caràcter comercial en la localitat de Crevillent.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4805

Data del DOGV
:   26-07-2004

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2004/7619


Data del document
:   24-07-2004

Organisme emissor
:   Conselleria de Presidència

Tipus de document
:   Resolució

RESOLUCIÓ de 24 de juliol de 2004, del conseller de Presidència, per la qual es resol l'adjudicació provisional del concurs públic per a la concessió del servici públic de radiodifusió sonora en ones mètriques amb modulació de freqüència de caràcter comercial en la localitat de Crevillent. [2004/X7619]
  
Per Resolució de 25 de març de 2004, de la Conselleria de Presidència, es va convocar el concurs per a la concessió del servici públic de radiodifusió sonora en ones mètriques amb modulació de freqüència de caràcter comercial en la localitat de Crevillent, i d'acord amb el certificat del Registre General de la Conselleria de Presidència, s'hi han presentat 7 ofertes.
  
Vistos els informes que la Direcció General de Promoció Institucional de 17 de maig i l'Àrea Jurídica d'esta conselleria de 28 de maig han emés en relació a la qüestió plantejada per la licitadora, mercantil Crevisión, SA.
  
De conformitat amb el que disposa l'article 10.2 del Decret 38/1998, de 31 de març, del Govern Valencià, i a proposta de la mesa de contractació, resolc:
  
Adjudicar provisionalment la concessió del servici públic de radiodifusió sonora en ones mètriques amb modulació de freqüència de caràcter comercial en la localitat de Crevillent a la mercantil Fira Media, SA.
  
L'atorgament de l'adjudicació definitiva estarà supeditat a l'aprovació prèvia del projecte tècnic, execució de les obres i instal·lacions i superació de les inspeccions reglamentàries
  
Contra la present resolució que posa fi a la via administrativa es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Tot això sense perjuí que s'utilitze qualsevol altra via que es considere oportuna.